paragraph_text: Retrobulbarni blok je blokada živca lokalnom anestezijom u retrobulbarni prostor, smješten iza očne jabučice. Injiciranje lokalnog anestetika u ovaj prostor predstavlja retrobulbarni blok. Ono uzrokuje akineziju vanjskih mišića oka blokirajući II, III i VI moždani živac, čime je spriječeno pokretanje očne jabučice. IV moždani živac nije zahvaćen jer se nalazi izvan konusa očnog mišića. Blokiranjem cilijarnih živaca dolazi do osjetne anestezije konjunktive, rožnice i uvee. Blok se najčešće koristi u kirurgiji katarakte, ali ujedno osigurava anesteziju u drugim intraokularnim operacijama.